హిందూమతము
వేదాలు నాలుగు. అవి (1) ఋగ్వేదము, (2) సామవేదము, (3) యజుర్వేదము, (4) అధర్వణవేదము.అన్నింటికన్నా మొట్టమొదటిది మరియు ముఖ్యమైనది ఋగ్వేదము. ప్రతి ఒక్క వేదాన్ని నాలుగు భాగాలుగా విభజించారు. మొదటి భాగాన్ని సంహిత అంటారు. ఇందులో పవిత్రమైనటువంటి మంత్రాలు లిఖించబడి ఉంటాయి. మిగతా మూడు భాగాలలో వ్యాఖ్యానాలు ఉంటాయి. సంహితం కన్నా ఇవి కొంచెం ఆలస్యంగా రచింపబడి ఉండవచ్చునని పండితుల భావన. మిగతా మూడు బ్రాహ్మనలు, అరణ్యకాలు, ఉపనిషత్తులు. మొదటి రెండు భాగాల్ని కర్మకాండలు అనీ తరువాతి రెండు భాగాలను జ్ఞానకాండలు అనీ పిలుస్తారు. కొన్ని భాగాలు కర్మకాండలను గూర్చి ప్రస్తావిస్తే ఉపనిషత్తులు ఆధ్యాత్మిక థృక్కోణాన్ని, తత్వశాస్త్ర బోధనలను, మరియు బ్రహ్మము, పునర్జన్మను గూర్చి ప్రస్తావిస్తాయి
భారతీయ కుల వ్యవస్థ
ప్రాచీన హిందూ వేదాల ప్రకారం నాలగు "వర్ణాలు" ఉన్నాయి. భగవద్గీతలో చెప్పిన దానిప్రకారం వర్ణాలు గుణం మరియు కర్మ మీద ఆధారపడి ఉంటాయి. మనుస్మృతి మరియు కొన్ని ఇతర శాస్త్రాలు నాలుగు వర్ణాలను తెలిపాయి: బ్రాహ్మణులు (శిక్షకులు, విద్వాంసులు మరియు పూజారులు), క్షత్రియులు (రాజులు మరియు యోధులు), వైశ్యులు (వ్యవసాయదారులు మరియు వర్తకులు), మరియు శూద్రులు (కృషికారులు, సేవలు అందించేవారు, కార్మికులు).